Diari Oficial de la Generalitat Valenciana


Sumari del DOGV 5476, del 23-03-2007 (2007/3495)

RESOLUCIÓ de 21 de desembre de 2006, de la direcció general de Qualitat Ambiental, per la que s'arxiva l'expedient administratiu 062/05 IPPC, per desistiment de la mercantil interessada Biomasa Agrícola, SL, i es declara conclús el procediment.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3495


Data del document
:   21-12-2006

Organisme emissor
:   Conselleria de Territori i Habitatge

Tipus de document
:   Resolució

Vist l'expedient de referència incoat a instàncies del Sr. Pedro González González, en qualitat de conseller delegat de la mercantil BIOMASA AGRÍCOLA, SL, amb CIF B-43669068 i domicili a l'efecte de notificacions en l'av. Generalitat, 102 de Tortosa (Tarragona), s'emet la present resolució de conformitat amb els següents,  
Antecedents de fet  
Primer. Amb data 8 de juny del 2005 va entrar en el Registre General de la Conselleria de Territori i Habitatge un escrit presentat pel Sr. Pedro González González, en qualitat de conseller delegat de la mercantil BIOMASA AGRÍCOLA, SL pel qual sol·licita l'Autorització ambiental integrada per a una planta de valorització energètica de residus avícoles, d'acord amb el que establix la Llei 16/2002, de prevenció i control integrats de la contaminació, desenvolupada en l'àmbit de la Comunitat Valenciana pel Decret 40/2004, de 5 de mar  
ç.  
Segon. Verificat l'ajust de la documentació presentada juntament amb l'escrit de sol·licitud als requisits establits en l'article 12 de la Llei 16/2002, de 2 de juliol, es comunica a la mercantil, mitjançant ofici de data 22 de juny del 2006, l'admissió a tràmit d'aquesta, i se li informa del requeriment realitzat, segons el que establix l'article 15 del Decret 40/2004, dels informes sobre la idoneïtat de la documentació presentada als organismes següents:  
- Ajuntament de San Rafael del Río (Castelló)  
- Àrea d'Avaluació Ambiental de la Direcció General de Gestió del Medi Natural  
- Àrea de Residus de la Direcció General de Qualitat Ambiental  
- Servei de Protecció de l'Ambient Atmosfèric de la Direcció General de Qualitat Ambiental  
- Confederació Hidrogràfica del Xúquer  
Tercer. Paral·lelament, l'empresa va iniciar el tràmit de sol·licitud d'autorització administrativa prèvia en el Servei Territorial d'Energia de Castelló (Exp. ATREGI/2005/42/12) d'acord amb el que establix la Llei 54/1997, de 27 de novembre, del sector elèctric.  
Quart. En data 18 de novembre del 2005 se sotmeten a informació pública conjunta els expedients números 062/05 IPPC i ATREGI/2005/42/12, seguits a instàncies de BIOMASA AGRÍCOLA, SL, que tenen com a objecte l'atorgament de l'autorització ambiental integrada d'una planta de valorització de residus avícoles i de l'autorització administrativa de la instal·lació de cogeneració, durant un període de 30 dies, de conformitat amb el que establix l'article 16 de la Llei 16/2002, d'1 de juliol, de prevenció i control integrats de la contaminació i en l'article 3 del Reial decret legislatiu 1302/1986, de 28 de juny, d'Avaluació de l'impacte ambiental, modificat per la Llei 6/2001, de 8 de maig, i en compliment del que prescriu la Llei 54/1997, del sector elèctric, el Decret 88/2005, de 29 d'abril, del Consell de la Generalitat Valenciana, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat (DOGV de 05.05.2005) i el Reial decret 1955/2000 d'1 de desembre (BOE de 27.12.2000).  
Cinqué. Amb data 21 de desembre de 2006, el Sr. Joaquim Homedes Beguer en qualitat de representant legal de la mercantil BIOMASA AGRÍCOLA, SL, presenta escrit pel qual sol·licita el tancament de l'expedient 062/05 IPPC d'Autorització ambiental integrada per a la planta de valorització energètica de residus avícoles en el terme municipal de San Rafael del Río, a causa del canvi d'ubicació de la instal·lació. El nou emplaçament és la parcel·la 84 del polígon 007 del terme municipal de San Rafael del Río.  
Als anteriors fets s'apliquen els següents,  
Fonaments de dret  
Primer. El Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries, atribueix a la Conselleria de Territori i Habitatge les competències en matèria de medi ambient. D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, i la seua ordre de desplegament d'11 d'abril del 2006, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.  
Segon. Des del punt de vista procedimental, de conformitat amb el que disposen els articles 90 i 91 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, tota persona interessada pot desistir de la seua sol·licitud per qualsevol mitjà que permeta la seua constància.   
Tercer. L'article 42.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, estableix l'obligació de resoldre i el contingut de la resolució en el cas de desistiment de la sol·licitud.  
Per raó de tot el que antecedix, com també de l'informe-proposta del Servei de Control Integrat de la Contaminació, i d'acord amb el Decret 119/2003, d'11 de juliol, del Consell de la Generalitat, resolc:  
Arxivar l'expedient administratiu 062/05 IPPC, per desistiment de la mercantil interessada BIOMASA AGRÍCOLA, SL, i declarar conclús el procediment.  
Contra la present resolució, que no posa fi a la via administrativa, es pot presentar recurs d'alçada davant de la secretaria autonòmica de Territori i Medi Ambient de la Conselleria de Territori i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/199, de 13 de gener.  
València, 21 de desembre de 2006.- El director general de qualitat ambiental: Jorge Lamparero Lázaro.